*Tämä artikkeli käsittelee vuonna 1999 syntynyttä jääkiekkopuolustajaa. Saku Salminen on myös vuonna 1994 syntynyt jääkiekkohyökkääjä.*

**Saku Salminen** (s. 13. marraskuuta 1999 Tampere) on suomalainen jääkiekkopuolustaja, joka edustaa SM-liigajoukkue Pelicansia.

Ura
---

Salminen on Tapparan kasvatti. Kaudella 2016–2017 hän toimi seuran B-nuorten kapteenina. Kaudella 2018–2019 Salminen voitti Tapparan A-nuorten sisäisen tehotilaston lukemalla +16. Kaudella 2019–2020 hän nousi joukkueen kapteeniksi. Salminen debytoi kauden aikana myös miesten peleissä pelattuaan kolme ottelua lainalla Mestis-joukkue Kooveessa.

Maaliskuussa 2020 Salminen teki vuoden mittaisen sopimuksen Tapparan yhteistyöseuran, Mestis-joukkue TUTO Hockeyn kanssa. Hän harjoitteli samana kesänä Tapparan SM-liigajoukkueen kanssa, mutta Salminen siirtyi TUTOn vahvuuteen kaudeksi 2020–2021. Hänen varsinainen tulokaskautensa Mestiksessä toi 24 runkosarjaottelussa tehot 2+7=9 ja kolmessa playoff-ottelussa kaksi syöttöpistettä. Salminen nousi kauden aikana lainalle Tapparaan, jossa hän sai tililleen seitsemän runkosarjaottelua ilman tehopisteitä. Salminen sai tililleen ensimmäisen SM-liigaottelunsa 14. tammikuuta 2021 Saimaan Palloa vastaan. Hänet merkittiin joukkueensa seitsemänneksi puolustajaksi. Salminen jäi lopulta kuitenkin ilman peliaikaa. Hän sai ensimmäiset jääaikansa SM-liigassa neljännessä ottelussaan 17. helmikuuta 2021 vieraissa Porin Ässiä vastaan. Salminen merkittiin Tapparan seitsemänneksi puolustajaksi. Hän sai jääaikaa lopulta 7.26 minuuttia.

Kaudeksi 2021–2022 Salminen teki Tapparan kanssa vuoden mittaisen SM-liigasopimuksen. Hän pelasi varsinaisen tulokaskautensa aikana 42 runkosarjaottelua tehden kolme syöttöpistettä. Jatkoaika.com-verkkolehden pelaaja-arvion mukaan Salminen oli kuitenkin joukkueen puolustuksen heikoin lenkki, eikä hän säväyttänyt juuri missään vaiheessa. Salminen keräsi verrattain heikon teholukeman –7. Hän ei saanut peliaikaa enää pudotuspeleissä. Salminen voitti kauden päätteeksi kuitenkin Suomenmestaruuden. Hän pelasi Tapparassa myös yhdeksän Mestarien liigan ottelua tehden yhden syöttöpisteen. Salminen voitti CHL-hopeaa. Hän pelasi kauden aikana myös yhteensä viisi Mestis-ottelua lainalla kolmessa eri joukkueessa; Kiekko-Vantaassa, Kooveessa ja KeuPa HT:ssä.

Salminen siirtyi kaudeksi 2022–2023 1+1-vuotisella sopimuksella Pelicansiin. Hän teki liigauransa avausmaalin runkosarjan kolmannella kierroksella 21. syyskuuta 2022 Saimaan Palloa vastaan. Kimmo Peltonen valitsi Salmisen ottelun Alumnien tähtien kakkostähdeksi. Hän pelasi SM-liigassa kauden aikana 44 runkosarjaottelua tehopistein 2+5=7 ja 14 playoff-ottelua ilman tehopisteitä. Salminen voitti kauden päätteeksi SM-hopeaa. Kesäkuussa 2023 Pelicans uutisoi käyttäneensä hänen sopimuksessaan olleen option ja teki Salmisen kanssa vuoden mittaisen jatkosopimuksen.

Muuta
-----

Salminen valmistui ylioppilaaksi Sammon keskuslukiosta syksyllä 2018.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2017–2018 | Tappara | A-SM | 52 | 0 | 7 | 7 | 20 | 8 | 0 | 1 | 1 | 4 |
| 2018–2019 | Tappara | A-SM | 51 | 3 | 9 | 12 | 26 | 3 | 0 | 1 | 1 | 0 |
| 2019–2020 | Tappara **(C)** | A-SM | 49 | 3 | 12 | 15 | 34 | 3 | 0 | 1 | 1 | 2 |
|  | KOOVEE | Mestis | 3 | 0 | 0 | 0 | 0 | – | – | – | – | – |
| 2020–2021 | TUTO Hockey | A-SM | 3 | 0 | 0 | 0 | 0 | – | – | – | – | – |
|  | TUTO Hockey | Mestis | 24 | 2 | 7 | 9 | 18 | 3 | 0 | 2 | 2 | 0 |
|  | Tappara | SM-liiga | 7 | 0 | 0 | 0 | 0 | – | – | – | – | – |
| 2021–2022 | Tappara | SM-liiga | 42 | 0 | 3 | 3 | 4 | – | – | – | – | – | Kanada-malja |
|  | Kiekko-Vantaa | Mestis | 2 | 0 | 0 | 0 | 0 | – | – | – | – | – |
|  | KOOVEE | Mestis | 2 | 0 | 0 | 0 | 2 | – | – | – | – | – |
|  | KeuPa HT | Mestis | 1 | 0 | 0 | 0 | 0 | – | – | – | – | – |
| 2022–2023 | Pelicans | SM-liiga | 44 | 2 | 5 | 7 | 18 | 14 | 0 | 0 | 0 | 6 |
| 3 kautta | yhteensä | SM-liiga | 93 | 2 | 8 | 10 | 22 | 14 | 0 | 0 | 0 | 6 |
| 3 kautta | yhteensä | Mestis | 32 | 2 | 7 | 9 | 20 | 3 | 0 | 2 | 0 | 0 |

Lähteet
-------

* Saku Salminen The Internet Hockey Databasessa (englanniksi)
* Saku Salminen Eurohockey-sivustolla (englanniksi)
* Saku Salminen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Saku Salminen *Elite Prospects*. Everysport Media Group AB.  (englanniksi)
2. ↑  Elite Prospects - Tappara U20 *eliteprospects.com*. Everysport Media Group AB. Viitattu 15.2.2021. (englanniksi)
3. ↑  Tapparan ja TUTO Hockeyn yhteistyö jatkuu *tappara.fi*.  30.3.2020. Tamhockey Oy. Viitattu 15.2.2021.
4. ↑  Tappara - Saipa, 14.1.2021 *liiga.fi*.  14.1.2021. Jääkiekon SM-liiga Oy. Viitattu 15.2.2021.
5. ↑  Tappara - Saipa, 14.1.2021 *liiga.fi*.  14.1.2021. Jääkiekon SM-liiga Oy. Viitattu 15.2.2021.
6. ↑  Ässät - Tappara, 17.2.2021 *liiga.fi*.  17.2.2021. Jääkiekon SM-liiga Oy. Viitattu 17.2.2021.
7. ↑  Ässät - Tappara, 17.2.2021 *liiga.fi*.  17.2.2021. Jääkiekon SM-liiga Oy. Viitattu 17.2.2021.
8. ↑  Lahtinen, Matias; Laine, Eveliina: Tapparan pelaaja-arviot 2021−22: Mestareilla oli valtavasti hyviä pelaajia, mutta myös heikompia lenkkejä *Jatkoaika.com*.  8.6.2022. Jatkoaika r.y. Viitattu 30.6.2022.
9. ↑  Pelicans-miehistöön kokemusta SHL:stä, puolustukseen täydennystä Tampereelta ja Slovakiasta *Jatkoaika.com*.  26.7.2022. Jatkoaika r.y. Viitattu 30.6.2022.
10. ↑  Pelicans - Saipa, 21.9.2022 *liiga.fi*.  21.9.2022. Jääkiekon SM-liiga Oy. Viitattu 21.9.2022.
11. ↑  Hirvoselle, Perssonille ja Salmiselle jatkosopimukset *pelicans.fi*.  2.6.2023. Lahden Pelicans Oy. Viitattu 8.7.2023.
12. ↑  Katso tästä syksyn ylioppilaat – Listaa on taas päivitetty *aamulehti.fi*.  20.11.2018. Alma Media Suomi Oy. Viitattu 15.2.2021.

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki